ai4bharat/Pralekha huggingface dataset:
وزیراعظم کا دفتر
وزیر اعظم نے نیشنل گیمز 2022 کے اختتام پر کھلاڑیوں کے لیے نیک خواہشات کا اظہار کیا
وزیر اعظم جناب نریندر مودی نے نیشنل گیمز 2022 میں حصہ لینے والے تمام کھلاڑیوں کے لئے اپنی نیک خواہشات کا اظہار کیا ہے اور تمغے جیتنے والے تمام کھلاڑیوں کو مبارکباد دی ہے۔ نیشنل گیمز 2022 کی شاندار کامیابی پر تبصرہ کرتے ہوئے، وزیر اعظم نے کہا کہ کھیلوں کے بنیادی ڈھانچے کو کھلاڑیوں نے بڑے پیمانے پر سراہا، اور کھیلوں کو ری سائیکلنگ، پلاسٹک کے کچرے کو کم کرنے اور صفائی ستھرائی کو بڑھانے سمیت پائیداری پر توجہ دینے کے لیے یاد رکھا جائے گا۔ وزیر اعظم نے مہمان نوازی کے لیے گجرات کے عوام اور حکومت کی تعریف کی۔
سلسلے وار ٹویٹس میں، وزیر اعظم نے ٹویٹ کیا؛
‘‘قومی کھیل 2022 کل اختتام پذیر ہوئے۔ میں ہر اتھلیٹ کو سلام کرتا ہوں جس نے حصہ لیا اور کھیل کے جذبے کو بڑھایا۔ گیمز میں تمغے جیتنے والے تمام کھلاڑیوں کو مبارکباد۔ ان کے کارناموں پر فخر ہے۔ تمام ایتھلیٹس کو ان کے مستقبل کی کوششوں کے لیے میری نیک خواہشات۔’’
اس سال کے قومی کھیل مختلف وجوہات کی بنا پر اہمیت کے حامل تھے۔ کھلاڑیوں کی طرف سے کھیلوں کے انفراسٹرکچر کو بڑے پیمانے پر سراہا گیا۔ روایتی کھیلوں میں وسیع پیمانے پر شرکت بھی خاص باتوں میں شامل تھی۔
‘‘2022کے قومی کھیلوں کو پائیداری پر توجہ مرکوز کرنے کے لیے بھی یاد رکھا جائے گا جس میں ری سائیکلنگ کے بارے میں آگاہی، پلاسٹک کے فضلے کو کم کرنا اور صفائی کو بڑھانا شامل ہے۔ میں کھیلوں کے ذریعے مہمان نوازی کے لیے گجرات کے لوگوں اور حکومت کی بھی تعریف کرنا چاہوں گا۔‘‘
امور داخلہ کی وزارت
جموں و کشمیر میں دفعہ 370 کی منسوخی کے اثرات
نئی دہلی، 3/فروری 2021 ۔ آئینی تبدیلیوں اورسابقہ ریاست جموں و کشمیر کی تشکیل نو کے بعد مرکز کے زیر انتظام علاقوں جموں – کشمیر اور لداخ کو مکمل طور پر ملک کے قومی دھارے میں شامل کرلیا گیا ہے۔ نتیجتاً بھارت کے آئین میں موجود سبھی حقوق اور سبھی مرکزی قوانین کے قواعد جن سے ملک کےدیگر شہری مستفید ہورہے تھے، اب جموں – کشمیر اور لداخ کے عوام کے لئے دستیاب ہیں۔
مرکز کے زیر انتظام نئے دونوں علاقوں یعنی جموں – کشمیر اور لداخ کی سماجی – اقتصادی ترقی میں تبدیلی آئی ہے۔ جامع ترقی کے ساتھ ساتھ لوگوں کو تفویض اختیارات، غیرمنصفانہ قوانین کا خاتمہ اور عرصے سے امتیازی سلوک کے شکار لوگوں کو برابری اور انصاف کی فراہمی ایسی چند اہم تبدیلیاں ہیں جس سے دونوں نئے مرکز کے زیر انتظام علاقے امن و سکون اور خوش حالی کی راہ پر بڑھ رہے ہیں۔
پنچوں اور سرپنجوں، بلاک ترقیاتی کونسلوں اور ضلع ترقیاتی کونسلوں جیسے پنچایتی راج اداروں کے انتخابات کے انعقاد سے جموں و کشمیر میں اب زمینی سطح کی جمہوریت کا سہ سطحی نظام قائم ہوگیا ہے۔
یہ جانکاری آج راجیہ سبھا میں ایک سوال کے تحریری جواب میں امور داخلہ کے وزیر مملکت جناب جی کشن ریڈی نے دی۔
وزارت دفاع
ہندوستان بحریہ اور ہندوستانی فضائی افواج کی امریکی بحریہ کے ساتھ مربوط دو طرفہ مشقوں کا بحر ہند خطے میں اختتام
نئی دہلی 25 جون 2021: بحر ہند خطے میں ہندوستانی اور امریکی افواج کی دو روزہ مربوط دو طرفہ مشق 24 جون 2021 کو اختتام پزیر ہوئی۔ ہندوستانی بحریہ اور ہندوستانی فضائی افواج نے امریکی بحریہ کیرئر اسٹرانگ گروپ کے ساتھ حصہ لیا۔
یہ مشق کاررائیوں کے تال میل کو مضبوط کرنے اور دونوں ملکوں کے درمیان دفاعی اشتراک کو مستحکم کرنے کے لئے انتہائی اہم ہے اور اس سے سمندر میں انتہائی ولولہ انگیز کاررائیوں کا مشاہدہ ہوتا ہے ان میں انتہائی سرگرام ہوائی مشقیں، ایڈوانس ایئر ڈیفنس مشقیں، آبدوش شکن مشقیں اور کراس ڈیگ ہیلی کاپٹر کارائیاں شامل ہیں۔
ہندوستانی بحریہ کی اس مشق میں شمولیت کے تحت گائڈیڈ میزائل اسٹیلتھ ڈسٹرائر، کوچی، گائڈیڈ میزائل فریگیٹ ٹیگ، میری ٹائم فائٹر مِگ 29 کے، طویل فاصلے کا سمندری گشت کا طیارہ پی 81، سی کنگ 42 بی اور کاموو AEW ہیلی کاپٹر شامل ہوئے۔ ہندوستانی فضائیہ کی جانب سے جگوار اینڈ ایس یو 30 ایم کے آئی فائٹر AWACS، اے ای ڈبلو اینڈ سی، اور ہوا سے ہوا میں ایندھن بھرنے والا طیارہ شامل ہوئے۔ امریکہ کی جانب سے نیمز درجے کا طیارہ بردار رورونلڈریگن بشمول مربوط سمندری فضائی عنصر- ایف 18 فائٹر، ای ٹوڈی اے ای ڈبلواینڈ سی طیارہ اور ایم ایچ 6 زیرو آر اے ایس ڈبلیو ہیلی کاپٹرز، گائڈیڈ میزائل شکن یو ایس ایس ہیلسی اور گائڈیڈ میزائل کروزر یو ایس ایس شیلو شامل ہوئے۔
یہ مشق دونوں ملکوں کے درمیان اشتراک وتعاون کو مستحکم کرنے کی سمت میں ایک اور سنگ میل ہے اور شریک فوجوں کے یکساں اقدار کو مزید مستحکم کرتی ہے جو سمندروں کی آزادی اور ایک کھلے اور ہندوستان بحرالکاہل کے تمام ملکوں کی شمولیت کے عہد اور ضابطوں پر مبنی بین الاقوامی نظم کی پاسداری کی عکاس ہے۔
سٹرک ٹرانسپورٹ اور شاہراہوں کی وزارت
سنٹرل موٹر وہیکل رولز 1989 کے تحت ٹریڈ سرٹیفکیٹ کے نظام میں جامع اصلاحات کے بارے میں نوٹیفکیشن جاری
سڑک ٹرانسپورٹ اور شاہراہوں کی وزارت  نے مورخہ 14 ستمبر 2022 کو جی ایس آر 703  کے ذریعے مرکزی موٹر وہیکل رولز، 1989 کے تحت ٹریڈ سرٹیفکیٹ نظام میں جامع اصلاحات کو نوٹیفائی کیا ہے۔
موجودہ قواعد میں بعض بے ضابطگیوں کی وجہ سے ٹریڈ سرٹیفکیٹ کا اطلاق بہت سے معاملات میں تشریح کے لیے کھلا تھا، جس کی وجہ سے بہت سے کاروباری اداروں کو ہراسانی کا سامنا کرنا پڑا۔ مزید برآں ٹریڈ سرٹیفکیٹ کے لیے درخواست کو فزیکل طور پر آر ٹی او میں داخل کرنا ضروری تھا جس میں کافی وقت لگتا تھا۔
کاروبار کرنے میں آسانی کو فروغ دینے کی کوشش کے تحت سڑک ٹرانسپورٹ اور شاہراہوں کی وزارت نے ٹریڈ سرٹیفکیٹ کے نظام کو آسان اور ہموار کرنے کے لیے نئے قوانین کو نوٹیفائی کیا ہے۔
نئے قوانین کی اہم دفعات حسب ذیل ہیں:
1. ٹریڈ سرٹیفکیٹ صرف ان گاڑیوں کی صورت میں درکار ہوگا جو نہ تو رجسٹرڈ ہیں اور نہ ہی عارضی طور پر رجسٹرڈ ہیں۔ ایسی گاڑیاں صرف موٹر گاڑیوں کے ڈیلر/ مینوفیکچرر/ امپورٹر، یا قاعدہ 126 میں بیان کردہ ٹیسٹ ایجنسی کے پاس ہو سکتی ہیں۔
2. ٹریڈ سرٹیفکیٹ اور ٹریڈ رجسٹریشن مارکس کے لیے درخواست الیکٹرانک طریقے سے واہن پورٹل پر دی جا سکتی ہے، اس سلسلے میں آر ٹی او جانے کی ضرورت نہیں ہے۔ مزید برآں درخواست دہندہ ایک ہی درخواست میں متعدد قسم کی گاڑیوں کے لیے درخواست دے سکتا ہے۔
3. ٹریڈ سرٹیفکیٹ کی گرانٹ یا تجدید کے لیے وقت کی مدت 30 دن مقرر کی گئی ہے، جس میں 30 دنوں کے اندر نمٹا نہ جانے والی درخواستیں منظور سمجھی جائیں گی۔
4. ٹریڈ سرٹیفکیٹ کی میعاد 12 ماہ سے بڑھا کر 5 سال کردی گئی ہے۔
5. ڈیلرشپ کی اجازت کا سرٹیفکیٹ  متعارف کرایا گیا ہے تاکہ ڈیلرشپ کی اجازتوں میں یکسانیت پیدا کی جا سکے۔ ٹریڈ سرٹیفکیٹ کو ڈیلرشپ کی اجازت کے ساتھ شریک ٹرمینس بنایا گیا ہے۔
6. شو رومز/گوداموں میں ڈیلرشپ کی اجازت کا سرٹیفکیٹ ڈسپلے کرنا بھی لازمی قرار دیا گیا ہے۔
7. نفاذ کی تاریخ یکم نومبر 2022 تجویز کی گئی ہے۔ موجودہ ٹریڈ سرٹیفکیٹس اس وقت تک درست رہیں گے جب تک ان کی تجدید نہیں ہو جاتی۔
گزٹ نوٹیفکیشن دیکھنے کیلئے یہاں کلک کریں
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 62
صحت اور خاندانی بہبود کی وزارت
صحت و کنبہ بہبود کی وزیر مملکت ڈاکٹر بھارتی پروین آئندہ روز ناشک میں سی جی ایچ ایس چاق و چوبند رہنے کے مرکز کا افتتاح کریں گی
ممبئی، پونے اور ناگپور کے بعد ناشک سی جی ایچ ایس چاق و چوبند رہنے کے مرکز کا حامل چوتھا شہر ہوگا
نئی دہلی، 02 جنوری، 2022
صحت و کنبہ بہبود کی وزیر مملکت ڈاکٹر بھارتی پروین پوار آئندہ روز یعنی 3 جنوری 2022 کو ناشک میں مرکزی حکومت کی صحتی اسکیم کے چاق و چوبند رہنے کے مرکز کا افتتاح کرنے جا رہی ہیں۔
اس موقع پر مرکزی وزیر ڈاکٹر پوار ایک میٹنگ سے بھی خطاب کریں گی۔ اس میٹنگ میں ناشک کے سرپرست وزیر جناب چھگن بھجپل، ناشک کے میئر جناب ستیش کلکرنی، ڈاکٹر سبھاش بھامرے، رکن پارلیمنٹ، جناب ہیمنت گوڈسے، رکن پارلیمنٹ سمیت دیگر ذمہ داران شرکت کریں گے۔
ممبئی، پونے اور ناگپور کے بعد ناشک مہاراشٹر میں ایسا چوتھا شہر ہوگا جہاں سی جی ایچ ایس چاق و چوبند رہنے کامرکز کھلنے جا رہا ہے۔ مزیدشہروں کو شامل کرنے اور سی جی ایچ ایس خدمات کی رسائی کو بہتر بنانے کی اپنی کوشش کے تحت، صحت و کنبہ بہبود کی وزارت نے 10 جون 2021 کو ناشک میں ایک نیا ایلوپیتھک ویل نیس سینٹر قائم کرنے منظوری دی تھی۔ فی الحال، پورے بھارت میں 74 شہروں میں سی جی ایچ ایس کے ذریعہ 38.5 لاکھ مستفیدین پر احاطہ کیا گیا ہے۔
ناشک میں سی جی ایچ ایس چاق و چوبند رہنے کا مرکز سرکاری دفاتر اور رہائشی علاقے کے درمیان قائم کیا گیا ہے اور یہ سڑک و ریلوے نیٹ ورک سے اچھی طرح مربوط ہے۔ ناشک کا یہ ویل نیس مرکز ادویہ فراہمی، سرکاری اور پینل میں موجود ہسپتالوں میں معالجاتی خدمات فراہم کرانے، سرکاری اور پینل میں موجود ہسپتالوں میں تفتیش، پنشن یافتگان اور دیگر شناخت شدہ مستفیدین کے لیے پینل والے مراکز میں علاج کے لیے غیر نقدی سہولتوں کی دستیابی ، ایمرجنسی کے تحت سرکاری/ نجی ہسپتالوں میں علاج کے دوران اخراجات کی بازادائیگی، سماعت کے آلات، مصنوعی اعضاء، آلات، وغیرہ کی خریداری میں ہونے والے اخراجات کی باز ادائیگی ، اور کنبہ بہود، زچگی اور صحت اطفال کی خدمات سمیت اوپی ڈی معالجاتی خدمات فراہم کرے گا۔
چاق و چوبند رہنے کا یہ مرکز شہر میں تقریباً 71000 مرکزی حکومت کے موجودہ ملازمین اور پنشن یافتگان سمیت 1.6 لاکھ سے زائد مستفیدین کو فوائد بہم پہنچائے گا۔ اس سے قبل، مرکزی حکومت کے ملازمین کو چاق و چوبند رہنے کے مرکز میں علاج کے لیے ممبئی یا پونے جاناپڑتا تھا۔
مرکزی حکومت کی اس صحتی اسکیم کا آغاز 1954 میں ہوا تھا، اور اس کا مقصد مرکزی حکومت کے ملازمین اور ان پر منحصر کنبہ اراکین کو جامع طبی نگہداشت فراہم کرانا تھا۔ سی جی ایچ ایس بھارت میں جمہوریت کے چار ستون یعنی مقننہ، عدلیہ، انتظامیہ اور پریس پر احاطہ کرتے ہوئے مستحق مستفیدین کی حفظان صحت سے متعلق ضروریات کی تکمیل کرتا ہے۔سی جی ایچ ایس مرکزی حکومت کے ملازمین اور پنشن یافتگان کو حفظانِ صحت سہولتیں بہم پہنچانے والا ایک مثالی مرکز ہے ، اور مستفیدین کی بڑی تعداد اور حفظان صحت خدمات فراہم کرانے کے لیے فراخ دلانہ نقظہ نظر کا حامل ایک منفرد مرکز بھی ہے۔
نوجوانوں کے امور اور کھیل کود کی وزارت
کھیلوں کے محکمے نے صفائی ستھرائی اور زیر التوا معاملوں کو نمٹانے کےلئے 2اکتوبر سے 31اکتوبر تک خصوصی مہم 2.0 کا آغاز کیا
کھیلوں کے محکمے نے مین سکریٹریٹ اور اس کے تحت آنے والے اداروں ،جن میں اسپورٹس اتھاریٹی آف انڈیا،لکشمی بائی نیشنل انسٹی ٹیوٹ آف فیزیکل ایجوکیشن ،نیشنل اسپورٹس یونیورسٹی  ،نیشنل اینٹی –ڈوپنگ ایجنسی  اور نیشنل ڈوپ ٹیسٹنگ لیبوریٹری  شامل ہیں ،میں صفائی ستھرائی اور زیر التوا معاملوں کو نمٹانے کےلئے 2اکتوبر سے 31اکتوبر تک خصوصی مہم 2.0 کا آغاز کیا ہے۔
ابتدائی مرحلے میں کھیلوں کے محکمے کے تحت آنے والے اداروں کو حساس بنایا گیا اور علاقائی سطح کے کارکنان اور دفاتر کو مہم میں شامل ہونے کےلئے حوصلہ افزائی کی گئی اور خصوصی مہم 2.0 کے لیے زیر التواء اور مہم کی جگہوں کی نشاندہی کی گئی۔
مہم کے دوران محکمے اور اس کے اداروں کے ذریعہ ابتدائی مرحلے کے دوران تمام زیر التوا معاملوں کو نمٹانے کی نشاندہی کرنے کےلئے ایماندارانہ کوششیں کی گئیں۔اس کی پیش رفت کا مسلسل جائزہ لیا جاتا ہے اور اسے ایس سی پی ڈی ایم پورٹل پر اپ لوڈ کیا جاتا ہے۔اس کے علاوہ محکمے کے ذریعہ چلائی جارہی مہم کے دوران مختلف ریاستی حکومتوں کی جانب سے موصول معاملوں کو نمٹانے میں اہم کامیابی حاصل کی گئی ہے۔
صفائی ستھرائی مہم کے سلسلے میں فٹ انڈیا بینر کے تحت ایک خصوصی مہم کا آغاز بھی کیا گیا تھا جس میں 2اکتوبر کو ایک فریڈم رن کا انعقاد بھی کیا گیا جس میں حصہ لینے والے فٹاور لیٹر فری بھارت کے مقصد کے حصول کےلئے ایک ساتھ آئے۔اس کا مقصد صحت مندی کے ساتھ ساتھ صفائی ستھرائی کو فروغ دینا بھی تھا جو پلوگ رن سرگرمی کے ذریعہ پورا ہوا۔کھیلوں کے شعبہ سے تعلق رکھنے والی مشہور شخصیات نے بھی صفائی ستھرائی کے سلسلے میں بیداری پھیلانے کےلئے اس مہم میں حصہ لیا اور اس مقصد کےلئے سوشل میڈیا کا استعمال بھی کیا گیا۔
مواصلات اور اطلاعاتی ٹیکنالوجی کی وزارت
چوبیس ہزارڈاکخانوں کا زیرالتوا معاملوں کے نمٹارے کی غرض سے خصوصی مہم 2.0کے تحت احاطہ کیاجارہاہے
وزیراعظم،جناب نریندرمودی کی سوو چھ بھارت مہم کے وژن کے عین مطابق ، ڈاک کے محکمے میں زیرالتوا معاملوں کو نمٹانے کی غرض سے ایک خصوصی مہم جاری ہے ۔یہ مہم دواکتوبر کو شرو ع ہوئی تھی جوکہ 31اکتوبر ،2022 تک جاری رہے گی۔2021میں منعقد ہوئی خصوصی مہم کی طرز پر، اس مہم کو ڈاک بھون کے مقام پرپوسٹل ہیڈکوارٹرس کے ساتھ ساتھ مختلف سطحوں پرمنعقد کیاجارہاہے ۔ اس مہم کے تحت جن شعبوں پرخاص توجہ مرکوز کی جارہی ہے ، ان میں عوامی شکایتوں کے موثرازالہ ، ارکان پارلیمنٹ کی جانب سے ریفرینسز ، پارلیمنٹ کی جانب سے یقین دہانیوں ، صفائی ستھرائی کی مہم ، فاضل اوربیکار فرسودہ سامان اورفائلوں کو ٹھکانے لگانے کے کام شامل ہیں ۔
مہم کے تیاری کے مرحلے  میں عہدیداروں کو حساس بنانے ،مہم کے لئے زمینی سطح کے کارکنان کو منظم کرنے ، زیرالتواء معاملوں کی نشاندہی ، مہم کے مقامات کو حتمی شکل دینے ، بے کاراوربے مصرف سازوسامان کی نشاندہی وغیرہ کے کام انجام دیئے گئے ۔ اس کے علاوہ یہ فیصلہ کیاگیا کہ سووچھتا مہم کے نفاذ کے مقصد سے گذشتہ برس 810ڈاک خانوں کااحاطہ کیاگیاتھا جب کہ اس کے مقابلے اس سال 24000 ذیلی ڈاکخانوں میں سووچھتا مہم کا نفاذ کیاجائے گا۔ یہ 24000ڈاک خانے ملک کے کونے کونے میں پھیلے ہوئے ہیں ۔
نفاذکے مرحلے کے دوران ، زمینی سطح کے عملے کو سرگرمی کے ساتھ شامل کرکے اورنفاذ کے عمل کی نگرانی کے ذریعہ ، اسکیم کے موثر نفاذ کے لئے سبھی کوششیں کی جائیں گی ، اوراس سلسلے میں یومیہ پیش رفت کو ایس سی پی ڈی ایم پورٹل پراپ لوڈ کیاجارہاہے ۔اس پورٹل کااہتمام انتظامی اصلاحات اورعوامی شکایات کا محکمہ کررہاہے ۔
19اکتوبر ، 2022تک ، سووچھتا مہم کا نفاذ پورے ملک کے 16391ڈاکخانوں میں کیاگیاہے ۔ ان میں سرحدی علاقے اوربائیں بازو کی انتہاپسندی سے متاثرہ علاقے شامل ہیں ۔
محنت اور روزگار کی وزارت
ای پی ایف اور ایم پی قانون کے تحت 20 یا اس سے زیادہ ملازمین کے پیمانے میں کوئی تبدیلی نہیں
نئی دہلی ،31دسمبر، محنت اورروزگار کی وزارت نےآج کچھ اخباروں میں شائع میڈیا کی ان رپورٹوں کی تردید کی ہے کہ ملازمین کے پروویڈنٹ فنڈ اور متفرقاتی ضابطوں کے قانون 1952  اور ایم پی قانون کے نفاذ کے لئے کسی ادارے میں ملازمین کی 20 یا اس سے زیادہ کی تعداد کو کم کر کے 10یا اس سے زیادہ کر دیا گیاہے۔رپورٹ میں کہا گیا ہے کہ ای پی ایف اور ایم پی قانون کے نئے ضابطے یکم جنوری 2020سےنافذ ہوں گے اور یہ 10یا اس سے زیادہ ملازمین رکھنے والے سبھی اداروں پر نافذ ہوں گے۔
اس بات کی وضاحت کی جاتی ہے کہ ای پی ایف اور ایم ایکٹ کے نفاذ کے لئے ملازمین کی تعداد میں کسی قسم کی کوئی تبدیلی نہیں کی گئی ہے اور فی الحال وزارت میں ایسی کوئی تجویز زیر غور نہیں ہے۔
نائب صدر جمہوریہ ہند کا سکریٹریٹ
نائب صدر جمہوریہ ہند نے راجیہ سبھا کی کارروائی خوش اسلوبی سے چلانے کے لئے سبھی سیاسی جماعتوں سے تعاون کی اپیل کی
نئی دہلی،20جون2019؍نائب صدر جمہوریہ ہند اور راجیہ سبھا کے چیئرمین جناب ایم وینکیا نائیڈو نے ایوان کی کارروائی کو خوش اسلوبی سے چلانے کے لئے سبھی سیاسی جماعتوں سے تعاون کی اپیل کی ہے۔
ایوان کے اجلاس کے افتتاحی دن کے موقع پر آج راجیہ سبھا میں فلور لیڈرز کے لئے اپنی رہائش گاہ پر دیئے ظہرانے کے موقع پر انہوں نے ان سے، لوگوں کی توقعات کی تکمیل کو اعلی ترجیح دینے کی اپیل کی ۔
سبھی اراکین کے ذریعے ایوان کے وقار اور نظم و ضبط کا خیال رکھے جانے اور بہترین پارلیمانی طورطریقوں اور روایات کو برتنے کی ضرورت پر زور دیتے ہوئے انہوں نے کہا کہ راجیہ سبھا کو ملک میں سبھی قانون ساز اداروں کے لئے مثالی نمونے کے طورپر کام کرنا چاہئے۔
حالیہ انتخابات اور عوام کے ذریعے دیئے گئے مینڈٹ کا حوالہ دیتے ہوئے نائب صدر جمہوریہ نے کہا کہ وقت آگیا ہے کہ سبھی سیاسی جماعتیں اپنے سیاسی اختلافات کو درکنار کرتے ہوئے نیو انڈیا کی تعمیر کے لئے کوششیں کریں۔
جناب نائیڈو نے کہا کہ حکومت ، اپوزیشن اور سبھی پارٹیوں کے نمائندوں کو بلوں کی منظوری سمیت سبھی اہم امور پر صحتمند بحث کرنی چاہئے۔
راجیہ سبھا کے ڈپٹی چیئرمین جناب ہری ونش ، ایوان کے لیڈر جناب تھاور چند گہلوت، اپوزیشن کے لیڈر جناب غلام نبی آزاد، وزیر دفاع جناب راجناتھ سنگھ، پارلیمانی امور کے وزیر جناب پرہلاد جوشی، ریلویز کے مرکزی جناب پیوش گوئل، اقلیتی امور کے وزیر جناب مختار عباس نقوی، پیٹرولیم اور قدرتی گیس کے وزیر جناب دھرمیندر پردھان، ماحولیات، جنگلات اور آب و ہوا کی تبدیلی کے وزیر جناب پرکاش جاؤڈیکر ، ہاؤسنگ اور شہری امور کے وزیر مملکت ، جناب ہردیپ سنگھ پوری اور سماجی انصاف و تفویض اختیارات کے وزیر مملکت جناب رام داس اٹھاولے اس موقع پر موجود تھے۔
ظہرانے میں جن فلور لیڈروں نے شرکت کی، ان میں جناب اے نونیت کرشنن ، جناب ڈیرک اوبرائم ، جناب پرسنا آچاریہ، جناب آر سی پی سنگھ ، جناب وائی ایس چودھری، ڈاکٹر کے کیشو راؤ، جناب ٹی کے رنگ راجن، جناب پریم چندر گپتا، جناب تروچی شیوا، جناب سنجے راوت، جناب رام کمار کشیپ، سردار سکھ دیو سنگھ ڈھنڈسا، جناب سنجے سنگھ، جناب وی وجے سائی ریڈیاور جناب ڈی راجا  کے نام شامل ہیں۔
م ن۔م م ۔ن ع
U: 2528
(Visitor Counter : 60
عملے، عوامی شکایات اور پنشن کی وزارت
سلامتی كے امور كے برطانوی وزیر جناب ٹام ٹُگینڈھیٹ كی کلکتہ میں جی 20 وزارتی اجلاس کے موقع پر ہندوستان کے اپنے ہم منصب ڈاکٹر جتیندر سنگھ کے ساتھ باہمی ملاقات؛ ان کے ساتھ برطانوی حکومت کا ایک اعلیٰ سطحی وفد بھی ہے
دونوں رہنماؤں نے قریبی تعاون کا اعادہ کیا
ڈاکٹر جتیندر سنگھ کا کہنا ہے کہ ہندوستان کی جی 20 صدارت بین الاقوامی تعاون کو آسان بنانے اور بدعنوانی کے خلاف جنگ میں احتساب کو بڑھانے کی جاری رفتار کو سیاسی تحریک دے گی
ڈاکٹر جتیندر سنگھ كے مطابق ‘‘وزیر اعظم مودی نے اس بات کا اعادہ کیا ہے کہ ہندوستان بدعنوانی کے خلاف قطعی عدم برداشت کی سخت پالیسی پر گامزن ہے’’
سلامتی كے امور كے برطانوی وزیر جناب ٹام ٹُگینڈھیٹ نے ہندوستان کے اپنے ہم منصب ڈاکٹر جتیندر سنگھ سے کلکتہ میں منعقد ہونے والے جی 20 كے انسداد بدعنوانی وزارتی اجلاس کے موقع پر ایک باہمی میٹنگ کی۔ ان کے ساتھ برطانوی حکومت کا ایک اعلیٰ سطحی وفد بھی تھا۔ انہوں نے ہندوستان کے ساتھ قریبی تعاون کا اعادہ بھی کیا۔
یہ بتاتے ہوئے کہ دونوں ممالک زیادہ شفاف اور بدعنوانی سے پاک معاشرے کی تشکیل کے لیے کوشاں ہیں، ڈاکٹر جتیندر سنگھ نے کہا کہ وزیر اعظم جناب نریندر مودی نے اس بات کا اعادہ کیا ہے کہ ہندوستان بدعنوانی کے خلاف قظعی عدم برداشت کی سخت پالیسی كا حامل ہے۔
ڈاکٹر جتیندر سنگھ نے دونوں ممالک کے درمیان انفارمیشن اینڈ کمیونیکیشن ٹیکنالوجی  ایجادات کے اشتراک، بین شعبہ جاتی تعاون کو فروغ دینے اور بدعنوانی کی روک تھام اور اس سے نمٹنے کے لیے شراکت داری قائم کرنے میں وسیع تعاون پر زور دیا۔
جناب ٹام ٹُگینڈھیٹ نے برطانیہ کی اس پیشکش کی تجدید کی کہ ہندوستان، بدعنوانی کے خلاف اقوام متحدہ کے کنونشن  پر دستخط کنندہ ہونے کے ناطے، یو این سی اے سی کے آرٹیکل 16 کو بھی نافذ کرے جو غیر ملکی سرکاری اہلکاروں کی رشوت ستانی  سے متعلق ہے۔ انہوں نے ہندوستان سے مطالبہ کیا کہ وہ بین الاقوامی کاروباری لین دین میں غیر ملکی سرکاری عہدیداروں کی رشوت ستانی کا مقابلہ کرنے سے متعلق تنظیم برائے اقتصادی تعاون اور ترقی  کنونشن پر دستخط کرے۔او ای سی ڈی انسداد رشوت ستانی کنونشن کے نام سے بھی جانا جاتا ہے جس کا برطانیہ رکن ہے۔
ڈاکٹر جتیندر سنگھ نے کہا کہ ہندوستان پہلے ہی یو این سی اے سی کی توثیق کر چکا ہے۔
انہوں نے كہا كہ "یکم دسمبر 2022 کو ہندوستان نے وزیر اعظم مودی کی قیادت میں عالمی بحرانوں کے درمیان جی 20 کی صدارت سنبھالی۔ انہوں نے کہا کہ "واسودھائیو کٹمبکم" کے ہندوستان کے پیغام کو قبول کرتے ہوئے جی 20 کی ترقی یافتہ اور ابھرتی ہوئی دونوں معیشتیں بدعنوانی سے لڑنے جیسے اہم عالمی مسائل سے نمٹنے کے لیے ذمہ داریاں بانٹنے کے لیے یكجا ہوئی ہیں۔
ڈاکٹر جتیندر سنگھ نے کہا کہ حکومت کے کام کاج میں شفافیت اور جوابدہی کو یقینی بنانے کے لیے اقدامات کیے گئے ہیں۔ ان میں ای-گورننس کو اپنانا، براہ راست فائدے کی منتقلی کے لیے آدھار سسٹم کا نفاذ، سرکاری دفاتر میں خریداری میں اصلاحات كے علاوہ سیٹیزن چارٹر شامل ہیں۔
ڈاکٹر جتیندر سنگھ نے کہا کہ ہندوستان جی 20 انسداد بدعنوانی ورکنگ گروپ  فورم اور متعلقہ مشترکہ میٹنگوں میں سرگرمی سے حصہ لیتا ہے۔
"ہندوستان کی قیادت میں، جی 20 اے سی ڈبلیو جی نے اہم سنگ میل حاصل کیے ہیں۔ ان میں اعلیٰ سطحی اصولوں کے تین سیٹوں کو اپنانا اور ورکنگ گروپ کے تین کامیاب اجلاسوں کی میزبانی کرنا شامل ہیں۔ اس سے بین الاقوامی تعاون کو آسان بنانے اور بدعنوانی کے خلاف جنگ میں احتساب کا داءرہ وسیع كرنے کی جاری رفتار کو سیاسی تحریک ملے گی۔
وزارت دفاع
میسرس سوریہ دپتا پروجیکٹس پرائیویٹ لمیٹڈ، تھانے میں دوسرے اے سی ٹی سی ایم بارج، یارڈ 126  کا آغاز
وارشپ پروڈکشن   کےکمانڈر سنیل کوشک نے 19/جولائی 2023 کو تھانے میں میسرس سوریہدپتا پروجیکٹ پرائیویٹ لمیٹڈ نےگولا بارود مع تارپیڈو مع میزائل  بارج، یارڈ 126 کا آغاز کیا ۔ مقامی مینوفیکچررز سے حاصل کردہ تمام اہم اور معاون آلات/سسٹمز کے ساتھ، یہ بارج وزارت دفاع کے ’’میک ان انڈیا‘‘ پہل کا فخریہ پرچم بردار ہے۔
میسرز سوریہ دپتا پروجیکٹس پرائیویٹ لمیٹڈ، تھانے کے ساتھ جو کہ ایک ایم ا یس ایم ا ی ہے، 11 x اے سی ٹی سی ایم بارج کی تعمیر کا معاہدہ ، حکومت ہند کے ’’آتم نر بھر بھارت‘‘ کے اقدامات کے مطابق کیا گیا ہے۔ یہ بارج 30 سال کی خدماتی مدت کے ساتھ بنایا جا رہا ہے۔ اے سی ٹی سی ایم بارجز کی دستیابی جیٹیوں کے ساتھ اور بیرونی بندرگاہوں پر آئی این بحری جہازوں کی نقل و حمل، سواری اور سامان / گولہ بارود کو اتارنے اور چڑھانے میں سہولت فراہم کرکےٓئی این کے آپریشنل وعدوں کو تقویت فراہم کرے گی۔
ملک کے مشرقی اور مغربی ساحل پر واقع دو ایم ایس ایم ای شپ یارڈز -میسرز ایس ا ی سی او این اور میسرز سوریہ دپتا کے ذریعہ گزشتہ دو مہینوں  میں ہندوستانی بحریہ کو دو گولہ بارود کے بارجز کی لانچنگ اور فراہمی نے ہندوستانی بحریہ کے ایم ایس ایم ای صنعت کو مدد فراہم کرنے کے عزم کا اظہار کیا ہے اور حکومت ہند کی آتم نربھر بھارت کی پہل کو مضبوط کیا ہے۔
وزارت خزانہ
وواد سے وشواس اسکیم کے تحت 99756 کروڑ روپئے کی متنازع ٹیکس رقم کاتصفیہ کیا گیا
خزانہ کے مرکزی وزیر مملکت جناب پنکج چودھری نے آج لوک سبھا میں ایک تحریری جواب میں بتایا کہ وواد سے وشواس اسکیم ایک رضاکارانہ اسکیم ہے، جس کے تحت ٹیکس دہندگان کے ساتھ زیرالتوا ٹیکس کے راست تنازعات کوخوش اسلوبی سے نمٹایا جاتا ہے اور اسکیم کے تحت حکومت کی طرف سے کوئی نشانے طے نہیں کئے گئے۔
مزید تفصیل بتاتے ہوئے وزیر موصوف نے مذکورہ اسکیم کے تحت ایسے معاملوں کے اعداد وشمار پیش کئےجن کا تصفیہ کیا گیا ہے اور ان کی تفصیل نیچے پیش کی گئی ہے۔
|
|
وواد سے وشواس اسکیم کے تحت داخل کئے گئے اعلانیوں کی موجودہ صورتحال
|
|
داخل کئے گئےفارم-1 کاحساب

|
|
حل کئے گئے تنازعات کی تعداد
|
|
داخل کئے گئے اعلانیہ کے مطابق متنازع ٹیکس رقم کاتصفیہ

|
|
متنازع ٹیکس کے عوض ادائیگی
کروڑ روپئے میں))
|
|
A
|
|
B
|
|
C
|
|
D
|
|
1,32,353
|
|
1,46,701
|
|
99,756
|
|
53,684
قبائیلی امور کی وزارت
قبائلی ترقی کیلئے 40 مرکزی وزارتوں /محکموں کو4.3فیصد سے 17.5فیصد کی حد تک فنڈز مختص کرنے کا حکم دیا گیا ہے
نئی دہلی:17 ستمبر، 2020:
قبائلی اُمور کے مرکزی وزیر جناب ارجن منڈا نے آج راجیہ سبھا میں ایک سوال کے تحریری جواب میں بتایا کہ قبائلی تحقیقی ادارے  کے ذریعے کیے گئے مطالعات نے قبائلی عوام کو درپیش چیلنجوں کو اجاگر کیا ہے۔ قبائلی تحقیقی ادارے، مہاراشٹر کے ذریعے کئے گئے کچھ مطالعات درج ذیل ہیں:
- مہاراشٹر میں کمزور قبائلیوں کی نقل مکانی۔ذریعہ معاش کے وسائل، صحت اور کُرکو قبیلے کی کھانے کی عادتیں۔
- مہاراشٹر میں کمزور قبائلیوں کی نقل مکانی۔ذریعہ معاش کے وسائل، صحت اور کٹکری قبیلے کی کھانے کی عادتیں۔
- ٹرائب کون: قبائلی ہیلتھ ریسرچ ۔ مسائل، چیلنجز اور مواقع کے موضوع پر قومی کانفرنس۔
- بلدانہ ضلع کے ہلالہ اور پاؤرا برادریوں کانسلی مطالعہ۔
- آشرم اسکولوں میں نابالغ لڑکیوں کی صحت اور تغذیاتی ضرورتیں: مہاراشٹر میں ایک مطالعہ۔
- جنگلات حقوق ایکٹ 2006کے نفاذ کی صورتحال
- محکمہ بشریات، ساوتری بل پُنے یونیورسٹی، پُنے کے اشتراک سے قبائلی شناخت کے دعوؤوں کیلئے ثقافتی وابستگی سے متعلق کتابچہ۔
- مہاراشٹر میں 45 قبائلیوں کا نسلی مطالعہ۔
- ماؤں اور بچوں کی صحت اور تغذیہ کے ذریعے کٹکری قبیلے  کے درمیان گھٹتی ہوتی ہوئی آبادی کا کنٹرول۔
- کولم قبیلہ اور میدیا قبیلہ  کی ماؤں اور بچوں کی صحت کی صورتحال۔
قبائلی لوگوں کی تیز رفتار ترقی کیلئے قبائلی ذیلی پلان  کی حکمت عملی کوپانچویں پنج سالہ منصوبہ  اختیار کیا گیا تھا۔ اس کا مقصد ترقیات کے تمام سیکٹروں کے فوائد کو درج فہرست قبائلیوں کی آبادی تک پہنچانا ہے۔ ٹی ایس پی کے فنڈز قبائلیوں کی ترقی کیلئے پوری طرح وقف فنڈ ہے۔ قبائلی اُمور کی وزارت کے علاوہ 40 مرکزی وزارتوں/ محکموں کو قبائلیوں کی ترقی کیلئے ہر سال اپنے کُل مختص اسکیم کے 4.3 فیصد سے 17.5 فیصد کی حد تک قبائلی ذیلی پلان فنڈز کو مختص کرنے کا حکم دیا گیا ہے۔ قبائلی اُمور کی وزارت خلیج کو پُر کرکے ان اقدامات میں مزید اضافہ کرتی ہے۔ قبائلی اُمور کی وزارت کی ا سکیموں اور پروگراموں کی فہرست درج ذیل ہے:
قبائلی اُمور کی وزارت کی اسکیمیں/پروگرام
|
|
نمبر شمار
|
|
اسکیم / پروگرام کا نام
|
|
1
|
|
قبائلی ذیلی اسکیم  کو خصوصی مرکزی امداد
|
|
2
|
|
آئین کی دفعہ 275 کے تحت مالی امداد
|
|
3
|
|
نویں اور دسویں جماعتوں میں پڑھنے والے ضرورتمند درج فہرست قبائلی طلباء کے لئے پری میٹرک اسکالر شپ
|
|
4
|
|
پوسٹ میٹرک اسکالر شپ اسکیم 
|
|
5
|
|
درج فہرست قبائلی طلباء کی اعلیٰ تعلیم کے لئے قومی فیلو شپ اور اسکالر شپ
|
|
|
|
1.ایس ٹی طلباء کے لئے قومی فیلوشپ
|
|
|
|
II. ایس ٹی طلبا کیلئے اسکالر شپ اسکیم 
|
|
6
|
|
بیرون ملک اعلیٰ تعلیم حاصل کرنے کیلئے قومی بیرون ملک اسکالر شپ اسکیم
|
|
7
|
|
چھوٹے جنگلاتی پیداوار کیلئے کم از کم امدادی قیمت 
|
|
8
|
|
اکلویہ ماڈل رہائشی اسکول 
|
|
9
|
|
درج فہرست قبائلیوں کی فلاح وبہبود کیلئے کام کرنے والی رضاکار تنظیموں کو مالی امداد
|
|
10
|
|
قبائلی تحقیقی اداروں کو تعاون
|
|
11
|
|
بالخصوص کمزور قبائلی گروپوں  کی ترقی کیلئے اسکیم
|
|
12
|
|
قبائلی فیسٹول، تحقیق، اطلاعات اور عوامی تعلیم
|
|
13
|
|
درج فہرست قبائلیوں کے قومی مالیات اور ترقیاتی کارپوریشن  /درج فہرست قبائلیوں کیلئے ریاستی مالیات وترقیاتی کارپوریشنکو ایکویٹی میں تعاون۔
|
|
14
|
|
قبائلی مصنوعات کی ترقی اور مارکیٹنگ کیلئے ادارہ جاتی امداد 
م ن۔م ع۔ ع ن
U NO: 5582
(Visitor Counter : 101